SET ไหลต่อ 30 จุด สาดหุ้นบิ๊กแคป หวั่นต้นทุนเพิ่ม ปมขัดแย้งรัสเซีย-ยูเครน บานปลาย
SET ไหลต่อ 30 จุด เซ่นแรงขายหุ้นบิ๊กแคป ตอบรับความกังวลราคาน้ำมันพุ่งสูงต่อเนื่องจากผลกระทบสถานการณ์ระหว่างรัสเซีย-ยูเครนยืดเยื้อ ส่งผลให้เงินเฟ้อปรับตัวสูงขึ้นไปด้วยอาจกดดันการฟื้นตัวของเศรษฐกิจทั่วโลก
SET ไหลต่อ 30 จุด เซ่นแรงขายหุ้นบิ๊กแคป ตอบรับความกังวลราคาน้ำมันพุ่งสูงต่อเนื่องจากผลกระทบสถานการณ์ระหว่างรัสเซีย-ยูเครนยืดเยื้อ ส่งผลให้เงินเฟ้อปรับตัวสูงขึ้นไปด้วยอาจกดดันการฟื้นตัวของเศรษฐกิจทั่วโลก
7 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:51 น. อยู่ที่ 1,641.61 จุด ลดลง 30.11 จุด หรือ 1.80% สูงสุดที่ 1,655.19 จุด ต่ำสุดที่ 1,639.71 จุด มูลค่าการซื้อขาย 3.87 หมื่นล้านบาท
ตลาดหุ้นไทยภาคเช้าร่วงลงต่อไป 30 จุดตามทิศทางตลาดเอเชีย โดยมีแรงขายหุ้นใหญ่ (Big Cap) ออกมามาก ตอบรับความกังวลราคาน้ำมันพุ่งสูงต่อเนื่องจากผลกระทบสถานการณ์ระหว่างรัสเซีย-ยูเครนยืดเยื้อ ส่งผลให้เงินเฟ้อปรับตัวสูงขึ้นไปด้วยอาจกดดันการฟื้นตัวของเศรษฐกิจทั่วโลก
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นไทยเปิดตลาดเช้าวันนี้ปรับตัวลงแรง จากนักลงทุนกังวลสถานการณ์สงครามรัสเซีย-ยูเครนอาจยืดเยื้อ ทำให้ส่งผลกระทบต่อเศรษฐกิจในวงกว้าง อย่างไรก็ตามบ้านเราได้หุ้นกลุ่มน้ำมันและถ่านหิน เช่น บมจ.ปตท.สำรวจและผลิตปิโตรเลียม (PTTEP) และบมจ.บ้านปู (BANPU) พยุงตลาดไว้ได้ระดับหนึ่ง หลังจากราคาน้ำมันดิบ WTI พุ่งเหนือระดับ 125 ดอลลาร์/บาร์เรลแล้ว
ทั้งนี้แนะนำนักลงทุนหาแหล่งพักเงินในหุ้นปลอดภัย (Defensive Stock) เช่น กลุ่มโรงพยาบาล ซึ่งเป็นหุ้นที่ปรับตัวลงน้อย
โดยให้แนวรับไว้ที่ 1,640-1,645 จุด รับถัดไปที่ 1,620 จุด และแนวต้าน 1,660-1,665 จุด